ΓΡΑΠΤΗ ΕΡΩΤΗΣΗ E-1696/96 υποβολή: Amedeo Amadeo (NI) προς την Επιτροπή (24 Iουνίου 1996)

Θέμα: Παγκόσμια Οργάνωση Εμπορίου/Ρύζι

Υπογράφοντας τη συμφωνία του Γύρου Ουρουγουάης, η Ευρωπαϊκή Ένωση δεσμεύθηκε να μειώσει σταδιακά τους τελωνειακούς δασμούς στην αγορά ρυζιού. Οι συμφωνίες GATT συνεπάγονται για την Ένωση το πέρασμα σε μία ελάχιστη τιμή βασιζόμενη στην τιμή εισόδου και σε μία μέγιστη τιμή. Τα ως άνω μεταφράζονται για την Ευρώπη σε έναν έντονο διεθνή ανταγωνισμό σε επίπεδο τόσο γεωργικής παραγωγής όσο και βιομηχανικής μεταποίησης του ακατέργαστου προϊόντος σε επεξεργασμένο ρύζι. Για τους λόγους αυτούς η Επιτροπή εξετάζει τη δυνατότητα μιας νέας ρύθμισης βασιζόμενης στα ακόλουθα επιχειρήματα:

1. μείωση των τιμών στην παραγωγή

2. αντισταθμιστική αποζημίωση στην παραγωγή.

Η μείωση του επιπέδου των τιμών στην παραγωγή θα έχει αναπόφευκτα αρνητικές συνέπειες στην αποδοτικότητα της κοινοτικής ορυζοκαλλιέργειας. Προκειμένου να διατηρηθούν τα σημερινά επίπεδα εισοδήματος χρειάζεται να θεσπισθεί ένα καθεστώς αντισταθμιστικής αποζημίωσης διατηρώντας το επίπεδο παραγωγής ανάλογα με τις ανάγκες της αγοράς. Για το λόγο αυτό οι ενισχύσεις καθορίζονται κατά εκτάριο καλλιεργουμένης επιφανείας, εξαρτώνται όμως από μία μέγιστη εγγυημένη κοινοτική επιφάνεια (SMGC).

Υποστηρίζοντας ότι η προτεινόμενη μείωση των τιμών παρέμβασης θα πρέπει να αντισταθμίζεται οικονομικά εξ' ολοκλήρου για να διατηρηθεί το εισόδημα των παραγωγών και να διασφαλισθεί η ίδια η επιβίωσή τους και ότι κατ' αναλογίαν ο υπολογισμός της αντισταθμιστικής αποζημίωσης πρέπει να πραγματοποιείται με βάση το μέσο όριο των τριών τελευταίων περιόδων παραγωγής (93, 94 και 95) σε κάθε κράτος μέλος παραγωγό λαμβάνοντας υπόψη την εξέλιξη της κατανάλωσης και τις νέες προσχωρήσεις στην Ευρωπαϊκή Ένωση δεν θεωρεί η Επιτροπή αναγκαίο να επανεξετάσει τις ποινές που προβλέπονται σε περίπτωση υπέρβασης των μεγίστων εγγυημένων επιφανειών (SMGC);

Απάντηση του κ. Fischler εξ ονόματος της Επιτροπής (9 Ιουνίου 1996)

Ο ισχύων κανονισμός (ΕΚ) αριθ. 3072/95 της 22ας Δεκεμβρίου 1995 περί κοινής οργανώσεως αγοράς στον τομέα του ρυζιού ((ΕΕ αριθ. L 329 της 30.12.1995 )), ο οποίος θα εφαρμοστεί από την 1η Σεπτεμβρίου 1996, προβλέπει στο άρθρο 6 παράγραφος 5 ότι «εφόσον κατά τη διάρκεια ενός συγκεκριμένου έτους οι καλλιεργούμενες με ρύζι εκτάσεις υπερβαίνουν μία από τις βασικές εκτάσεις που αναφέρονται στην παράγραφο 4, εφαρμόζεται, για το ίδιο έτος παραγωγής και για όλους τους παραγωγούς στη συγκεκριμένη βασική έκταση, προοδευτική μείωση της αντισταθμιστικής πληρωμής, η οποία είναι ίση με:

- το τριπλάσιο του ποσοστού υπέρβασης εφόσον τούτο είναι μικρότερο από 1% 7

- το τετραπλάσιο του ποσοστού υπέρβασης εφόσον τούτο είναι ίσο ή μεγαλύτερο από 1%, αλλά μικρότερο από 3% 7

- το πενταπλάσιο του ποσοστού υπέρβασης εφόσον τούτο είναι ίσο ή μεγαλύτερο από 3%, αλλά μικρότερο από 6% 7

- το εξαπλάσιο του ποσοστού υπέρβασης εφόσον τούτο είναι ίσο ή μεγαλύτερο από 5%.

Η Επιτροπή δεν προτίθεται σε καμία περίπτωση να προτείνει την τροποποίηση των εν λόγω κριτηρίων για τηνε πιβολή κυρώσεων, δεδομένου ότι στην αρχική της πρόταση έκρινε ότι η μείωση του αντισταθμιστικού ποσού θα έπρεπε να είναι ίση με το εξαπλάσιο του ποσοστού υπέρβασης, έτσι ώστε να διατηρηθεί κάποια αναλογία μεταξύ του ποσοστού υπέρβασης και της κύρωσης εκφρασμένης σε ποσοστό της τιμής αγοράς στην παρέμβαση.